
	УНИВЕРЗИТЕТ У БЕОГРАДУ
	


Адреса: Студентски трг 1, 11000 Београд, Република Србија
Тeл.: 011 3207400; Фaкс: 011 2638818; E-mail: officebu@rect.bg.ac.rs
ВЕЋЕ НАУЧНИХ ОБЛАСТИ                        Београд, 02.07.2012.  

ТЕХНИЧКИХ НАУКА                                   02 Број: 06-19484/44-12                                                                                                         

                                                                           ТК


На основу  чл. 65. ст. 2. Закона о високом образовању (”Службени гласник РС”, број 76/05, 97/08, 100/07-аутентично тумачење и 44/10), чл. 47. ст. 5. тач. 1. Статута Универзитета у Београду (“Гласник Универзитета у Београду”, број 162/11-пречишћени текст), чл. 13. ст. 1. Правилника о већима научних области на Универзитету у Београду (“Гласник Универзитета у Београду”, број 134/07, 150/09, 158/11 и 164/11 ), чл. 21. ст. 1. тач. 1. Правилника о начину и поступку стицања звања и заснивања радног односа наставника Универзитета у Београду (“Гласник Универзитета у Београду”, број 142/08, 150/09 и 160/11) и Критеријума за стицање звања наставника на Универзитету у Београду (''Гласник Универзитета у Београду'', број 140/08, 144/08, 160/11, 161/11 и 165/11), а на предлог Изборног већа Рударско-геолошког факултета, број: С₄-23/6 од 21.06.2012. године, Веће научних области техничких наука, на седници одржаној 02.07.2012. године,  донело је

О Д Л У К У

БИРА СЕ др Драженко Ненадић у звање ванредног професора на Универзитету у Београду – Рударско-геолошки факултет за ужу научну област Историјска геологија.
О  б  р  а  з  л  о  ж  е  њ  е

Рударско-геолошки факултет је дана 04.04.2012. године у листу ''Послови'' објавио конкурс за избор у звање ванредног професора за ужу научну област Историјска геологија, због потреба факултета.

Извештај Комисије за припрему извештаја о пријављеним кандидатима стављен је на увид јавности дана 11.05.2012. године преко библиотеке и сајта  Факултета.

На основу предлога Комисије за припрему извештаја о пријављеним кандидатима, Изборно веће Рударско-геолошког факултета, на седници одржаној дана 21.06.2012. године, донело је одлуку о утврђивању предлога да се кандидат др Драженко Ненадић изабере у звање ванредног професора.


Рударско-геолошки факултет је дана 22.06.2012. године доставио Универзитету комплетан захтев за избор у звање на прописаним обрасцима.


Универзитет је комплетну документацију коју је доставио факултет ставио на web страницу Универзитета дана 25.06.2012. године.

2.


Веће научних области техничких наука, на седници одржаној дана 02. јула 2012. године разматрало је захтев Рударско-геолошког факултета и утврдило да кандидат испуњава услове прописане чл. 64. и 65. Закона о високом образовању, чл. 124. Статута Универзитета у Београду, као и услове прописане Критеријумима за стицање звања наставника на Универзитету у Београду, па је донета одлука као у изреци.

                                                                                          ПРЕДСЕДНИК  ВЕЋА                                                                                      

                                                                              Проф. др Милосав Огњановић                

